Сутыкнуўшыся з праблемай недакамплектавання ўстаноў дашкольнай адукацыі і пачатковай школы педагагічнымі кадрамі, камітэт па адукацыі Мінгарвыканкама наважыўся вырашыць яе сваімі сіламі за кошт устаноў прафесійнай адукацыі. У Мінскім каледжы сферы паслуг была пачата падрыхтоўка выхавальнікаў дашкольных устаноў, а ў гэтым навучальным годзе — настаўнікаў пачатковых класаў. Як гэта адбывалася і што ўвогуле характэрна для сённяшняй прафесійнай школы сталіцы, як расце ў сталіцы рух WorldSkills і JuniorSkills, нашым чытачам расказала загадчыца сектара прафесійна-тэхнічнай і сярэдняй спецыяльнай адукацыі камітэта па адукацыі Мінгарвыканкама А.І.ЧАРНЫХ.